Diari Oficial de la Generalitat Valenciana


Sumari del DOGV 9095, del 28-05-2021 (2021/5740)

RESOLUCIÓ de 19 de maig de 2021, de la directora general d'Assistència Sanitària, per la qual s'acorda l'aplicació de la tramitació d'urgència en la convocatòria de set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5740


Data del document
:   19-05-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 de maig de 2021, de la directora general d'Assistència Sanitària, per la qual s'acorda l'aplicació de la tramitació d'urgència en la convocatòria de set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública. [2021/5740]  
L'article 33.1 de la Llei 39/2015, d'1 d'octubre, del procediment administratiu comú de les administracions públiques, estableix que: «quan raons d'interés públic ho aconsellen, es podrà acordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos».  
L'objecte de la Resolución de 13 de maig de 2021, de la Conselleria de Sanitat Universal i Salut Pública, és la convocatòria de set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública, per als exercicis 2021 i 2022, destinades a donar suport a la formació complementària, millora i especialització professional de les persones amb titulacions oficials de llicenciada universitària o llicenciat universitari, diplomada/diplomat o grau en les següents especialitats: 3 beques llicenciatura, diplomatura o grau en Dret, Administració i Direcció d'Empreses, Econòmiques, Empresarials, Gestió i Administració Pública; 2 beques llicenciatura, diplomatura o grau en Treball Social i Sociologia; 1 beca llicenciatura, diplomatura o grau Biotecnologia, Bioquímica i Ciències Biomèdiques i Enginyeria Biomèdica, i 1 beca llicenciatura, diplomatura o grau en Infermeria.  
Per raons organitzatives de la direcció general d'Assistència Sanitària, i vista la necessitat de continuar els plans formatius objecte de la present convocatòria, a més d'afavorir l'eficient aprofitament dels recursos públics pressupostats, és necessària la reducció dels terminis previstos per la precitada Llei 39/2015, a excepció dels previstos per a sol·licituds i recursos.  
Per tot això, és oportuna l'aplicació de la tramitació d'urgència a la present convocatòria i reduir a la meitat els terminis ordinaris establits en l'Ordre 1/2017, de 16 de gener, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària, s'acorda:  
  
  
Declarar la urgència del procediment, a excepció de sol·licituds i recursos, per a la convocatòria de set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública, per als exercicis 2021 i 2022, destinades a donar suport a la formació complementària, millora i especialització professional de les persones amb titulacions oficials de llicenciada universitària o llicenciat universitari, diplomada/diplomat o grau en les següents especialitats: 3 beques llicenciatura, diplomatura o grau en Dret, Administració i Direcció d'Empreses, Econòmiques, Empresarials, Gestió i Administració Pública; 2 beques llicenciatura, diplomatura o grau en Treball Social i Sociologia; 1 beca llicenciatura, diplomatura o grau Biotecnologia, Bioquímica i Ciències Biomèdiques i Enginyeria Biomèdica, i 1 beca llicenciatura, diplomatura o grau en Infermeria.  
  
València, 19 de maig de 2021.- La directora general d'Assistència Sanitària: María Amparo García Layunta.